AAI โตรับเทรนด์ Pet Humanization
AAI เป็นไอพีโอหุ้นอาหารหมาและแมวน้องใหม่ในกลุ่มบริษัท ASIAN ที่เพิ่งเข้าตลาดฯ เมื่อวันที่ 1 พ.ย.65 ที่ผ่านมา
AAI เป็นไอพีโอหุ้นอาหารหมาและแมวน้องใหม่ในกลุ่มบริษัท ASIAN ที่เพิ่งเข้าตลาดฯ เมื่อวันที่ 1 พ.ย.65 ที่ผ่านมา
1 ม.ค. 2566

คุณค่าบริษัท
บริษัท เอเชี่ยน อะไลอันซ์ อินเตอร์เนชั่นแนล จำกัด (มหาชน) หรือ AAI เป็นไอพีโอหุ้นอาหารหมาและแมวน้องใหม่ในกลุ่มบริษัท เอเชี่ยนซี คอร์ปอเรชั่น จำกัด (มหาชน) หรือ ASIAN ที่เพิ่งเข้าตลาดฯ เมื่อวันที่ 1 พ.ย. 2565 ที่ผ่านมา โดยวันแรกที่เข้าเทรดปิดตลาดที่ 8.90 บาท เหนือจอง 60.36% จากราคาไอพีโอที่ 5.55 บาท
สาเหตุที่ทำให้นักลงทุนมั่นใจในหุ้นตัวนี้ เป็นเพราะผลงานในช่วงที่ผ่านมาเติบโตโดดเด่น ดูได้จากงบปี 2563 ที่มีรายได้จากการขาย 4,512 ล้านบาท กำไรสุทธิ 555 ล้านบาท ปี 2564 มีรายได้จากการขาย 4,985 ล้านบาท กำไรสุทธิ 639 ล้านบาท
ส่วนงบไตรมาส 3/2565 มีกำไรสุทธิ 195 ล้านบาท เติบโต 49.3% จากช่วงเดียวกันปี 2564 ที่มีกำไรสุทธิ 130 ล้านบาท และมียอดขายรวม 1,958 ล้านบาท เพิ่มขึ้น 59.4% จากช่วงเดียวกันของปี 2564 ที่มียอดขายรวม 1,228 ล้านบาท ส่งผลให้งวด 9 เดือนของปี 2565 มีกำไรสุทธิ 558 ล้านบาท เพิ่มขึ้น 27.5% เทียบช่วงเดียวกันปี 2564 ที่มีกำไรสุทธิ 452 ล้านบาท และมียอดขายรวม 5,423 ล้านบาท เพิ่มขึ้น 48.8% เทียบช่วงเดียวกันปี 2564 ที่มียอดขายรวม 3,644 ล้านบาท
ผลงานที่เติบโตโดดเด่นของ AAI รับอานิสงส์จากเทรนด์ Pet Humanization หรือการเลี้ยงสัตว์เลี้ยงเหมือนคนในครอบครัวที่กำลังมาแรง ส่งผลให้อุตสาหกรรมดูแลสัตว์เลี้ยงเติบโตสูง โดยเฉพาะธุรกิจอาหารสัตว์เลี้ยงที่เติบโตก้าวกระโดด จากปี 2564 มูลค่าตลาดอาหารสัตว์เลี้ยงอยู่ที่ 40,638 ล้านบาท คาดจะเพิ่มเป็น 60,495 ล้านบาท ในปี 2569 กลายเป็นปัจจัยหนุนการเติบโต AAI อย่างมีนัยสำคัญ
สอดคล้องกับการที่บริษัทมีการปรับเพิ่มเป้าหมายยอดขายปี 2565 ใหม่เป็น 7,200 ล้านบาท เติบโต 42% เมื่อเทียบกับปี 2564 ที่มียอดขายรวม 5,000 ล้านบาท โดยแบ่งเป็นยอดขายธุรกิจอาหารสัตว์ 6,200 ล้านบาท และยอดขายธุรกิจอาหารคนพร้อมทาน 1,000 ล้านบาท จากเป้าหมายเดิมที่ตั้งไว้ว่าจะมียอดขายอยู่ที่ 5,600 ล้านบาท แบ่งเป็น ยอดขายธุรกิจอาหารสัตว์ 4,800 ล้านบาท และยอดขายธุรกิจอาหารคนพร้อมทาน 800 ล้านบาท ซึ่งรักษาอัตรากำไรขั้นต้นไว้ที่ระดับ 19-20%
ขณะที่ ในไตรมาส 4/2565 คาดว่ายอดขายจะดรอปลงทั้งในส่วนของธุรกิจอาหารสัตว์ และธุรกิจอาหารคนพร้อมทาน เนื่องจากลูกค้าได้มีการเร่งคำสั่งผลิต (Order) ไว้รองรับช่วงปีใหม่ไปแล้ว แต่ยอดขายจะกลับมาเติบโตในช่วงต้นปีตามรอบการค้าขายของปี 2566 ซึ่งตามปกติจะมีออเดอร์เข้ามาทั้งผลิตภัณฑ์เดิมและผลิตภัณฑ์ใหม่
ด้านบล.จีเอ็มโอ-แซด คอม ระบุว่า ธุรกิจอาหารสัตว์เลี้ยงยังมีโอกาสเติบโตได้อย่างโดดเด่นในระยะยาวจากพฤติกรรมของมนุษย์ที่หันมาเลี้ยงแมวและสุนัขมากขึ้น และกลายเป็นส่วนหนึ่งของครอบครัวในช่วง 10 ปีต่อจากนี้ ทำให้แนวโน้มจำนวนสัตว์เลี้ยงเพิ่มขึ้นจากฐานที่สูงในปัจจุบัน ส่งผลให้ธุรกิจอาหารสัตว์เลี้ยงมีโอกาสเติบโตได้อีกมาก โดย AAI นำเงินจาก IPO ไปใช้ในการขยายกำลังการผลิต และสร้างคลังสินค้าอัตโนมัติเป็นหลัก ด้านราคาหุ้นอยู่สูงกว่าราคา IPO ที่ 5.55 บาท มาโดยตลอด ทำให้ราคาหุ้นในปัจจุบันมี Upside เหลือน้อย แนะนำ “ถือ”
สำหรับการประเมินมูลค่า (Valuation) ปัจจุบันราคาหุ้น AAI ซื้อขายกันที่ P/E ระดับ 19.17 เท่า เทียบกับ P/E ตลาดโดยรวมที่ระดับ 17.69 เท่า ถือว่าราคาซื้อขายสูงกว่าตลาด สอดคล้องกับ P/BV ที่ระดับ 3.04 เท่า ก็ถือว่าสูงกว่าค่าเฉลี่ยตลาดที่ปัจจุบันซื้อขาย P/BV เฉลี่ยที่ 1.61 เท่า
…
รายชื่อผู้ถือหุ้นใหญ่
รายชื่อกรรมการ